Dragi osmaši,

Nakon napornog tjedna u novonastaloj situaciji koja je svima sigurno unijela promjene u određenu sigurnost, želim Vas pozdraviti i zaželjeti nam svima puno zdravlja i brz povratak u učionice. Vjerujem da Vam nedostaje gužva velikog odmora i druženja, smijeh….pa zasigurno i kreativno likovno izražavanje.

Za naš današnji zadatak, a možete ga riješiti do kraja mjeseca. Osim papira A4 i mekane olovke potrebno je sljedeće:

Kako ne biste samo sjedili za računalom odlučila sam da vas malo prošećem do balkona ili po dvorištu (ukoliko imate dvorište), pronađete mjesto gdje možete sjesti, sklopiti vjeđi i na nekoliko minuta odlutati iz ove stvarnosti i osjetiti miris proljeća!!

Sjedni, zažmiri, opusti se, pokušaj čuti tišinu, cvrkut ptica, zvukove iz daljine, dozvoli Suncu da ti miluje obraze, UŽIVAJ U TRENUTKU!

Otvori oči, pogledom potraži cvjetić na stablu, u livadi…. pticu u letu ili tu negdje blizu tebe…

Prvi dio zadatka:

Na pripremljeni papir obrisnim i strukturnim crtama nacrtaj skicu stabla u cvatu. Obrati pozornost na mekoću cvjetića! Možda možeš dodati i pticu (odluči)…

Pročitaj u udžbeniku na str. 72.i 73. Harmonija, ritam, kontrast tekstura

Drugi dio zadatka:

Zamisli da si modni dizajner i da trebaš osmisliti haljinu proljetnim motivima (cvjetnim uzorcima, pticama…)

Da ti pomognem;

Skiciraj haljinu obrisnom crtom (haljinu dugačku, kratku, simetričnu ili asimetričnu) i apliciraj elemente (cvjetiće, ptice…) koje si na prvom crtežu osmislio. Elemente možeš ritmički ponavljati.

Po završetku odluči koje bi boje koristio kad bi zadatak bio zadan u boji!

Nadam se da ćete uživati i malo se opustiti !!!

Radove čuvajte do povratka u školu kad ćemo ih zajednički vrednovati i izložiti na hodnicima škole.

 Srdačno Vas sve pozdravljam i iščekujem Vaše uradke.

Vaša prof. Ružica Barbarić Librić